Nick Fury Perlukan Pasukan Baru Dalam Trailer Terbaru Spider-Man: Far From Home
Sony Pictures dan Marvel Studios telah melancarkan trailer antarabangsa terbaru filem Spider-Man: Far From Home. Dalam trailer tersebut memaparkan Nick Fury perlukan pasukan baru untuk berhadapan dengan ancaman Elementals. Spider-Man: Far From Home ditetapkan selepas kejadian Avengers: Infinity War dan Avengers 4 yanga menyaksikan Peter Parker (Tom Hollad) menyertai rombongan sekolahnya iaitu ‘Midtown School of Science and Technology’ ke Eropah. Diarahkan oleh Jon Watts serta ditulis oleh Chris McKenna dan Erik Sommers, Spider-Man: Far From Home turut dibintangi oleh Michael Keaton, Zendaya, Marisa Tomei, dan Jake Gyllenhaal yang akan membawakan karakter Mysterio. Turut kembali dalam Marvel Cinematic Universe adalah Cobie Smulders yang akan membawakan watak sebagai ejen Maria Hill dan Samuel L. Jackson sebagai Nick Fury. Spider-Man: Far From Home akan ditayangkan di Malaysia pada 3 Julai ini.